Лиляна Стефанова
Вчера мама ме наказа

chitanka.info

Вчера мама ме наказа —

счупих розовата ваза.

С два зюмбюла, с три лалета —

падна, стана на парчета.

Мама рече: — Стига хлипа —

тъй е, който всичко пипа!

Тя не знае — тая ваза

днес ме викна и ми каза:

„Виж ме как лъщя и светя

с два зюмбюла, с три лалета.

А съм толкова натясно —

в ъгъла, на ниска маса!“

Уж да стигна до бюфета —

а пък стана на парчета!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.